2. การบริหารความเสี่ยงและปัจจัยเสี่ยง

กลุ่มบริษัท อาปิโก ตระหนักถึงความสำคัญของการบริหารความเสี่ยง
ซึ่งอาจจะส่งผลกระทบต่อการดำเนินธุรกิจของบริษัทฯมาโดยตลอด
บริษัทฯมีการใช้เครื่องมือบริหารความเสี่ยงชนิดต่างๆเพื่อลดอัตราความเสี่ยงอันมีผลต่อการดำเนินธุรกิจของบริษัทฯ
ซึ่งความเสี่ยงที่บริษัทฯเผชิญและมีการดำเนินการในปัจจุบันนั้น สามารถแบ่งได้เป็น 2 ประเภท คือ
ความเสี่ยงภายนอก และความเสี่ยงภายใน ซึ่งสามารถสรุปได้ดังนี้

  ความเสี่ยงภายนอก

(1) ความผันผวนของสถานการณ์ทางการเมือง

จากสถานการณ์การเมืองของไทยที่เปลี่ยนแปลงอยู่ตลอดเวลาอาจส่งผลกระทบต่อความเชื่อมั่นของนักลงทุน
และความมั่นใจของผู้บริโภค
ในขณะเดียวกันเสถียรภาพและความต่อเนื่องของนโยบายของรัฐบาลอาจมีผลต่อกิจกรรมการดําเนินธุรกิจของบริษัทฯได้
ตัวอย่างเช่น การเปลี่ยนแปลงมาตรการภาษีอาจส่งผลกระทบรุนแรงต่อต้นทุนของบริษัทฯ

รัฐบาลไทยได้ลงนามข้อตกลงกับประเทศในกลุ่มอาเซียน เรื่องการลดภาษีระหว่างกันของ 6
ประเทศสมาชิก ลงมาอยู่ในระดับร้อยละ 0 - 5
ซึ่งนโยบายดังกล่าวจะช่วยส่งเสริมให้ประเทศในกลุ่มสมาชิกอาเซียนยกระดับขีดความ
สามารถเพื่อการแข่งขันในตลาดโลก
นอกจากนี้คณะกรรมการส่งเสริมการลงทุนภายใต้การกำกับดูแลของรัฐบาลไทยยังได้อนุมัติ
โครงการรถประหยัดนํ้ามัน (eco-car Project) เพื่อสนับสนุนให้กลุ่มผู้ผลิตรถยนต์มีการพัฒนา
และผลิตรถยนต์ขนาดเล็กที่มีความสามารถในการประหยัดน้ำมันให้มีประสิทธิภาพเพียงพอและมีปริมาณสำหรับการขายทั้งตลาดภายในประเทศและ
ตลาดส่งออก

เพื่อประโยชน์สูงสุดจากนโยบายของรัฐบาล
บริษัทฯจึงมีการติดตามความเคลื่อนไหวของข้อมูลข่าวสารทางด้านนโยบายอย่างสม่ำเสมอ
นอกจากนี้บริษัทฯยังมีการแสวงหาการลงทุนในผลิตภัณฑ์ใหม่เพิ่มเติมอยู่ตลอดเวลา
ตัวอย่างหนึ่งของบริษัทฯในการแสวงหาโอกาสนั้น คือ
การที่บริษัทฯได้รับโครงการรถยนต์ประหยัดนํ้ามันหลายโครงการในประเทศไทยปี 2552

(2) ความเสี่ยงด้านเศรษฐกิจ

จากสภาวะการถดถอยทางเศรษฐกิจทั่วโลกในปี 2552
นั้นเบื้องต้นได้ส่งผลกระทบต่อยอดจำหน่ายของอุตสาหกรรมยานยนต์
นอกจากนี้ยังส่งผลกระทบต่อยอดจำหน่ายรวมของบริษัทฯเปรียบเทียบกับปี 2551
เพื่อลดผลกระทบจากการชะลอตัวด้านเศรษฐกิจดังกล่าว ผู้บริหารระดับสูงได้มีการทบทวนแผนกลยุทธ์
และวางแผนการดำเนินธุรกิจเป็นประจำทุกเดือน
นอกจากนี้บริษัทฯยังตระหนักถึงความสำคัญในการบริหารต้นทุน และ
การเพิ่มประสิทธิภาพในการดำเนินงานเพื่อบรรเทาผลกระทบต่อสถานภาพทางการเงินของบริษัทฯ

ในทางกลับกันกลุ่มบริษัท อาปิโก ยังคงรักษายอดการจำหน่ายในตลาดต่างประเทศทั้งประเทศจีน
และประเทศมาเลเซีย ซึ่งช่วยทดแทนปริมาณยอดจำหน่ายที่ลดลงจากตลาดภายในประเทศ
และยังส่งผลให้กลุ่มบริษัท อาปิโก สามารถลดผลกระทบต่อผลประกอบการของบริษัทฯได้
นอกจากนี้บริษัทฯยังมีการลงทุนอย่างต่อเนื่องในผลิตภัณฑ์ใหม่ และ มองหาโอกาสใหม่ๆ
เพื่อที่จะเพิ่มขีดความสามารถในการแข่งขันในช่วงเวลาที่ตลาดรถยนต์มีการขยายตัวอีกครั้งหนึ่ง

(3) ความเสี่ยงจากความผันผวนของราคาวัตถุดิบ

เหล็กเป็นวัตถุดิบหลักที่บริษัทฯใช้ในกระบวนการผลิต
ซึ่งราคาต้นทุนของเหล็กนั้นได้รับผลกระทบจากความผันผวนของราคาซื้อขายอันเนื่องมาจากสภาวะอุปสงค์และอุปทานของวัตถุดิบในตลาดโลกซึ่งมีความผันผวนอยู่ตลอดเวลา
ปัจจัยดังกล่าวเป็นปัจจัยที่อยู่นอกเหนือความควบคุมของบริษัทฯ
อย่างไรก็ตามบริษัทฯได้มีการติดตามความเคลื่อนไหวของราคาเหล็กอย่างใกล้ชิด
รวมทั้งยังมีการเจรจากับลูกค้าอย่างต่อเนื่อง โดยกว่าร้อยละ 80 ของสัญญาซื้อขายระบุให้
บริษัทฯสามารถปรับราคาของผลิตภัณฑ์ให้สอดคล้องกับต้นทุนวัตถุดิบที่มีความผันผวนได้
ตามข้อตกลงในสัญญาซื้อขายชิ้นส่วนที่บริษัทฯทำกับลูกค้านั้นได้กำหนดให้บริษัทฯสามารถปรับราคาได้เป็นครั้งคราว
การปรับราคานั้นสามารถทำได้ปีละสองครั้งในเดือนเมษายนและอีกครั้งในเดือนตุลาคม
ซึ่งข้อตกลงในการปรับราคาดังกล่าวจะช่วยลดผลกระทบจากความผันผวนของราคาวัตถุดิบ

(4) ความเสี่ยงจากความผันผวนของอัตราแลกเปลี่ยนเงินตราต่างประเทศ

กลุ่มบริษัท อาปิโก มีทั้งรายรับและรายจ่ายในรูปของสกุลเงินต่างประเทศ
ซึ่งโดยส่วนใหญ่รายรับเป็นเงินเหรียญสหรัฐฯ
ขณะที่รายจ่ายบางส่วนเป็นเงินสกุลเยนใช้เพื่อซื้อเครื่องจักรและวัตถุดิบ
อีกส่วนเป็นเงินสกุลยูโรใช้เพื่อซื้อวัตถุดิบ ในปี พ.ศ. 2552
บริษัทฯมีรายรับและรายจ่ายในสกุลเงินต่างประเทศ ดังนี้

  ----------------------- ----------------------- -----------------------
  สกุลเงิน                  รายรับ                   รายจ่าย

  ดอลลาร์สหรัฐฯ             5,824,000 ดอลลาร์สหรัฐฯ   6,460,000 ดอลลาร์สหรัฐฯ

  เยน                     ไม่มี                     92,689,000 เยน

  ยูโร                     547,000 ยูโร             2,600,000 ยูโร
  ----------------------- ----------------------- -----------------------

ความผันผวนในอัตราแลกเปลี่ยนเงินตราต่างประเทศจะมีผลต่อความเสี่ยงการเปลี่ยนแปลงทั้งทางด้านรายได้และรายจ่ายของบริษัทฯ
ดังนั้นเพื่อลดความเสี่ยงเหล่านี้ บริษัทฯได้ใช้กลยุทธ์ในการบริหารความเสี่ยง
ด้วยการทำสัญญาการซื้อขายอัตราแลกเปลี่ยนเงินตราต่างประเทศล่วงหน้า
และสัญญาที่บริษัทฯได้รับประโยชน์

(5) ความเสี่ยงจากอัตราดอกเบี้ย

+----------+-----------+-----------+---------------------+----------+
| เงินต้น    | เงินต้น ณ   | อัตราส     | ดอกเบี้ย              | ดอ       |
|          | วันที่       | ่วนการบริหา |                     | กเบี้ยที่แลก |
|          |           | รความเสี่ยง |                     | เปลี่ยนแล้ว |
|          | 31 ธันวาคม |           |                     |          |
|          | 2552      |           |                     |          |
+----------+-----------+-----------+---------------------+----------+
| 1,200    | 825       | ร้อยละ 100 | THBFIX (1           | ร้อยละ    |
| ล้านบาท   | ล้านบาท    |           | เดือน)+0.65          | 4.77     |
+----------+-----------+-----------+---------------------+----------+
| 400      | 122       | ร้อยละ 100 | THBFIX (1           | ร้อยละ    |
| ล้านบาท   | ล้านบาท    |           | เดือน)+3.50          | 3.67     |
+----------+-----------+-----------+---------------------+----------+
| 400      | 360       | ร้อยละ 50  | THBFIX (1           | ร้อยละ    |
| ล้านบาท   | ล้านบาท    |           | เดือน)+3.50          | 5.97     |
+----------+-----------+-----------+---------------------+----------+

บริษัทฯได้มีการกู้เงินเพื่อใช้ในการลงทุนของบริษัทฯ โดยที่อัตราดอกเบี้ยเงินกู้ส่วนใหญ่เป็น
“อัตราดอกเบี้ยลอยตัว” ซึ่งบริษัทฯจะมีความเสี่ยงกับความผันผวนของอัตราดอกเบี้ย
และเพื่อลดความเสี่ยงดังกล่าว กลุ่มบริษัท อาปิโก ได้ทำข้อตกลงสินเชื่อบางส่วนด้วย
สัญญาแลกเปลี่ยนดอกเบี้ย เพื่อตรึงอัตราดอกเบี้ยให้อยู่ในระดับที่เหมาะสม ดังตารางดังต่อไปนี้

นอกจากนี้บริษัทฯยังได้รับเงินกู้เพิ่มในปี 2552 โดยมีอัตราดอกเบี้ยลอยตัว
แต่อัตราดอกเบี้ยในปัจจุบันยังคงตัวอยู่ในระดับต่ำ
บริษัทฯจึงยังไม่ได้ทำการปิดความเสี่ยงของเงินกู้จำนวนนี้
อย่างไรก็ตามทางบริษัทฯมีแนวโน้มที่จะทำข้อตกลงเพื่อตรึงอัตราดอกเบี้ย
ถ้าอัตราดอกเบี้ยในตลาดมีแนวโน้มที่จะสูงขึ้นในอนาคต

ความเสี่ยงภายใน

(6) ความเสี่ยงในการมีผู้บริหารหลักเพียงรายเดียว

นายเย็บ ซู ชวน เป็นผู้บริหารหลักที่มีความสำคัญต่อบริษัทฯ เนื่องจากมีประสบการณ์ยาวนานกว่า 30
ปีในภาคอุตสาหกรรมยานยนต์
และยังมีความสัมพันธ์ทางธุรกิจอันดีกับลูกค้าและผู้ประกอบการหลายราย นายเย็บ ซู ชวน
ไม่เพียงแต่เป็นกรรมการผู้จัดการของบริษัทฯเท่านั้น แต่ยังคงเป็นผู้อำนวยการฝ่ายการตลาด ซึ่ง
รับผิดชอบในการหาโอกาสทางธุรกิจและลูกค้าส่วนใหญ่ให้กับบริษัทฯ ซึ่งหากขาดนาย เย็บ ซู
ชวนแล้ว บริษัทฯอาจประสบปัญหาด้านการตลาด แต่ในขณะนี้นายเย็บ ซู ชวน ยังไม่มีแผนที่จะลาออก
และจะยังคงสนับสนุนการทำงานและ
การพัฒนาของบริษัทฯโดยการฝึกอบรมและพัฒนาทีมผู้บริหารมืออาชีพที่มีความสามารถ
และยังช่วยกำหนดนโยบายและแนวทางการพัฒนาของบริษัทฯต่อไปในอนาคต

(7) ความเสี่ยงจากความไม่แน่นอนของรายได้จากอุปกรณ์จับยึดเพื่อประกอบรถยนต์

ปริมาณความต้องการซื้อของอุปกรณ์จับยึดนั้นเป็นไปตามการผลิตของรุ่นรถยนต์
โดยปกติแล้วจะมีการเปลี่ยนทุกๆ 3-5 ปี
ทำให้ทางบริษัทฯมีความเสี่ยงจากรายได้ที่ไม่แน่นอนจากการจำหน่ายอุปกรณ์จับยึด
อย่างไรก็ตามบริษัทฯมีความสัมพันธ์ที่ดีกับลูกค้า
ประกอบกับผลิตภัณฑ์ที่มีคุณภาพสูงได้ทำให้บริษัทฯสามารถรักษายอดจำหน่ายในระดับที่น่าพอใจ
อุปกรณ์จับยึดขนาดเล็กของบริษัทฯนั้นเป็นผลิตภัณฑ์ที่มีการออกแบบและผลิตได้ดีที่สุดในภูมิภาคอาเซียนส่วน
ในส่วนของกลุ่มผลิตภัฌฑ์อุปกรณ์จับยึดขนาดใหญ่นั้นบริษัทฯเป็นผู้ผลิตชั้นที่สอง สำหรับผู้ส่งออกระดับโลก
ซึ่งในอดีตบริษัทฯได้รับการติดต่อจากบริษัทขนาดใหญ่หลายแห่งเพื่อสนับสนุนโครงการต่างๆ
ทั้งในประเทศ และต่างประเทศ ได้แก่ ประเทศจีน

(8) ความเสี่ยงจากการควบคุมคุณภาพ

คุณภาพของผลิตภัณฑ์เป็นหนึ่งในปัจจัยความสำเร็จที่สำคัญในอุตสาหกรรมการผลิตยานยนต์
ความผิดพลาดในการผลิตชึ้นส่วนเพียงชิ้นเดียว
อาจส่งผลกระทบให้เกิดความเสียหายอย่างใหญ่หลวงทั้งในด้านการเงิน
และชื่อเสียงของผู้ผลิตรถยนต์เอง บริษัทฯอาจสูญเสียลูกค้า
และอาจถูกยกเลิกสัญญาหากไม่สามารถผลิตผลิตภัณฑ์ได้ตามมาตรฐาน
ด้วยเหตุนี้บริษัทฯจึงได้ตั้งเป้าหมายที่จะลดข้อผิดพลาดของตัวผลิตภัณฑ์ให้เหลือร้อยละ 0
โดยบริษัทฯลงทุนเพิ่มเติมเพื่อพัฒนาคุณภาพของผลิตภัณฑ์
ซึ่งบริษัทฯได้รับการรับรองระบบมาตรฐานคุณภาพ ISO/TS 16949 ในปี 2548
นอกจากนี้บริษัทฯยังรับประกันครอบคลุมไปถึงลูกค้าถึงคุณภาพของผลิตภัณฑ์ซึ่งตามปกติจะระบุในสัญญาจัดซื้อโดยให้สิทธิลูกค้าในการคืนผลิตภัณฑ์ที่มีข้อผิดพลาดนับเป็นการรับประกันคุณภาพของผลิตภัณฑ์

(9) ปัญหาด้านแรงงาน

กลุ่มสหภาพแรงงานในอุตสาหกรรมผลิตยานยนต์ นับเป็นกลุ่มที่มีความแข็งแกร่ง
และมีอำนาจในการต่อรองสูง เนื่องจากความเจริญเติบโตของอุตสาหกรรม
ทำให้มีการเรียกร้องขึ้นค่าจ้างของแรงงาน
ในกรณีที่มีการประท้วงเกิดขึ้นในสถานประกอบการดำเนินงานของบริษัทฯอาจได้รับผลกระทบอย่างกว้างขวาง
ดังนั้นการสื่อสารอย่างมีประสิทธิภาพและผลตอบแทนที่เหมาะสมจึงเป็นปัจจัยสำคัญที่จะช่วยลดปัญหาความขัดแย้งข้อพิพาทแรงงานและจะลดผลกระทบต่อการผลิต

(10) การปฏิบัติเพื่อความปลอดภัยในด้านสิ่งแวดล้อมและชุมชน

ธรรมชาติของธุรกิจกลุ่มบริษัท อาปิโก นั้นมีความเสี่ยงเพื่ออาจก่อให้เกิดอันตราย และ ความสูญเสีย
ดังนั้นเพื่อลดความเสี่ยงดังกล่าว
บริษัทฯได้กำหนดนโยบายที่ชัดเจนเกี่ยวกับความปลอดภัยในด้านสิ่งแวดล้อม ชุมชน
และการจัดฝึกอบรมให้พนักงานอย่างต่อเนื่อง โดยย้ำเตือนถึงความสำคัญการออกแบบ
การผลิตโครงสร้างพื้นฐาน และระบบการผลิต ทำให้บริษัทฯสามารถลดความสูญเสีย
และอันตรายจากการทำงานที่อาจเกิดขึ้นได้

นอกจากนี้บริษัทฯยังได้มีการจัดกิจกรรมเพื่อส่งเสริมสภาพแวดล้อมในการทำงานให้มีความสะอาดและความปลอดภัย
ได้แก่กิจกรรม 5ส
โดยคำนึงถึงการสร้างมาตรฐานในการทำงานที่จะช่วยเพิ่มประสิทธิภาพในการผลิต
การสร้างสภาพแวดล้อมในสถานที่ทำงานที่ปลอดภัย สะอาด สะดวก
และง่ายต่อการตรวจสอบสิ่งผิดปกติที่อาจเกิดขึ้นนอกจากนั้นบริษัทฯยังได้รับการรับรองมาตรฐานสิ่งแวดล้อม
ISO 14001
ซึ่งเป็นมาตรฐานรับรองระบบการจัดการสิ่งแวดล้อมแสดงให้เห็นถึงศักยภาพของบริษัทฯในการจัดการและแก้ไขปัญหาสิ่งแวดล้อม